George Howard Jr. (1924–2007) - Encyclopedia of Arkansas
Home / Browse / Race & Ethnicity / African American / Howard, George, Jr. Ma van 2 in mynongeluk dood | Netwerk24
Ma van 2 in mynongeluk dood
Deur André Damons 14 Januarie 2020 19:09
Venessa PlaggFoto: Facebook/Venessa Plagg
Die ma van twee jong kinders is Vrydagaand laat dood in ’n ondergrondse ongeluk by die Black Mountain-myn op Aggeneys in die Noord-Kaap.
Vedanta Zinc International, wat die myn besit, het die ongeluk in ’n verklaring bevestig en gesê Venessa Plagg, wat as ’n operateur by die myn gewerk het, is noodlottig in ’n “geïsoleerde grondstorting” beseer.
Die voorval het omstreeks 23:00 by die myn se Deeps-skag op vlak 49 gebeur.
Deshnee Naidoo, uitvoerende hoof van Vedanta International, sê in die verklaring hulle is platgeslaan deur die tragiese verlies. Hulle het hul meegevoel uitgespreek teenoor Plagg se familie. Haar man, Melvin, werk ook by die myn.
Die mynmaatskappy het ook sy volle ondersteuning aan die familie belowe.
Alle produksie by die myn is tydelik gestaak en die departement van minerale bronne en energie is oor die ongeluk ingelig. Amptenare van die departement het Saterdag saam met die mynbestuur en vakbonde ’n ondergrondse inspeksie by die myn gedoen.
Meer oor: Venessa Plagg | Noord-Kaap | Aggeneys | Black Mountain-Myn | Mynongeluk